Klumba segir upp fólki vegna sölutregðu til Nígeríu Fiskþurrkunarfyrirtækið Klumba í Ólafsvík hefur sagt upp öllu starfsfólki og taka uppsagnir gildi 1. júlí næstkomandi hafi ekki rofað til í markaðsmálum með þurrkaðan fisk . Að sögn Steingríms Leifssonar framkvæmdastjóra Frostsfisks , sem rekur Klumbu , er ástæðan erfiðleikar í sölu til Nígeríu og stjórnmálaástandið þar . „ Þetta er varúðarráðstöfun hjá okkur en markaðir í Nígeríu hafa verið meira og minna lokaðir í nánast heilt ár frá því stjórnarkreppan þar hófst . Kaupendur ytra geta ekki nálgast dollara til að fjármagna innflutning á þurrkuðum fiski og hjá okkur hafa því hlaðist upp birgðir , “ segir Steingrímur . 34 starfsmenn eru hjá Klumbu . Nánar er fjallað um málið í Skessuhorni sem kom út í dag .